Juozas Hertmanavičius

Juozas (Jonas) Hertmanavičius (1874 m. rugsėjo 13 d.  Raseinių apskrities Viduklės valsčiaus Nemaršioniių kaime – 1943 m. Čikagoje, JAV) – JAV lietuvių bendruomenė veikėjas, istorikas ir literatas. Palaidotas Čikagos Lietuvių tautinėse kapinėse.

 Biografija 
Į Ameriką emigravo 1893 m., įsikūrė Čikagoje. Savarankiškai mokėsi anglų kalbos ir žurnalistikos. Dirbo nekilnojamo turto pardavėju, rašė straipsnius į tuometinę JAV lietuvių ir lenkų spaudą. 1906–1913 m. buvo Lenkų išeivių organizacijos jaunimo švietimo skyriaus vadovu.

Aktyvus JAV lietuvių bendruomenės veikėjas. Kartu su Antanu Olšausku Viskonsino valstijoje planavo įkurti lietuvišką kaimą „Žinyczią“, tuo tikslu išleido informacinį laikraštuką Susitelkimas lietuvių Amerikoje.Susitelkimas lietuvių Amerikoje: oficiališkas organas „Žinyczios“ Šis projektas 1913 m. žlugo. Rėmė Čikagos lietuvių Birutės draugijos teatro saviveiklininkus, buvo jų iždininkas. Skaitė paskaitas Aušros lietuvių draugijos organizuojamuose vakaruose.Ausra Society to Give Seven More Lectures  Dalyvavo 1911 m. įkuriant Čikagos lietuvių draugijų asociaciją, buvo išrinktas jos sekretoriumi.The Chicago Lithuanian Societies Association  

Dėjo daug pastangų, kad JAV pripažintų Lietuvos Nepriklausomybę: tuo tikslu 1919 m. su čikagiečių delegacija lankėsi JAV Senato Užsienio reikalų komitete, o 1921 m. – pas prezidentą Voreną Hardingą. Prasidėjus lietuvių tautiniam atgimimui, daug rašė į JAV leidžiamą angliakalbę spaudą (1919 m. jo straipsnis apie Lietuvą savaitraštyje The Dearborn Independient buvo vienas pirmųjų spausdintų informacijų anglų kalba ta tema). Išspausdino keletą knygų Lietuvos istorijos tematika, ypač domėjosi 1794 m. sukilėlių vado Tado Kosciuškos biografija. Paruošė penkiatomę Lietuvos istoriją anglų kalba (rankraštis).Juozas Skirius. XX amžiaus JAV lietuvių ir Lietuvos istorikų požiūris į generolą Tadą Kosciušką 

 Bibliografija 
 Litwini i Polacy (1906 m., lietuvių ir lenkų klb.)
 Ruch Wszechlitewski (1907 m.)
 The Lithuanian (1921 m.)
 Historical Outline of Lithuania (1922 m.)
 A Brief Historical Sketch of Lithuania (1943 m.)

 Įvertinimas
 1938 m. III laipsnio LDK Gedimino ordinas Juozas Skirius. XX amžiaus JAV lietuvių ir Lietuvos istorikų požiūris į generolą Tadą Kosciušką 

 Šaltiniai 

 Nuorodos 
 Biografija

Kategorija:Lietuvos istorikai
Kategorija:JAV lietuviai